

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΔΙΟΝΥΣΟΥ ΣΥΝΕΔΡΙΑΣΗ 9η /2020**

**ΚΟΙΝΟΤΗΤΑ ΑΓΙΟΥ ΣΤΕΦΑΝΟΥ της 30ης-09-2020**

  **Αριθ. Απόφασης : - 15η/2020 -**

**ΑΠΟΣΠΑΣΜΑ**

**Από το πρακτικό της 9ης /30-09-2020 Τακτικής Συνεδρίασης του Συμβουλίου της Κοινότητας Αγίου Στεφάνου Δήμου Διονύσου.**

**Σήμερα την 30 Σεπτεμβρίου 2020 ημέρα Τετάρτη και ώρα 19:00 το Συμβούλιο της Κοινότητας Αγίου Στεφάνου συνήλθε σε Τακτική Συνεδρίαση κατόπιν αποστολής της υπ' αρ. 23306/25-09-2020 έγγραφης Πρόσκλησης του Προέδρου του Συμβουλίου που δημοσιεύθυκε και επιδόθηκε (με email) σε κάθε Τοπικό Σύμβουλο της Κοινότητας Αγ. Στεφάνου χωριστά ,η οποία διεξάχθηκε δια περιφοράς σύμφωνα με τις διατάξεις της : α) από 11-03-2020 ΠΝΠ (ΦΕΚ 55Α/11-03-2020 Tεύχος Α΄,άρθρο 10 .παρ. 1) και β)από 20-09-2020 ΑΔΑ:ΩΩΔΩ46ΜΤΛ6-2ΞΧ "Μέτρα και ρυθμίσεις στο πλαίσιο ανάγκης περιορισμού της διασποράς του κορωνοϊού " στα Γραφεία της Κοινότητας Αγίου Στεφάνου ,επί της οδού Πεντζερίδη 3 σε συνδυασμό με τις διατάξεις του άρθρου 95 "Σύγκληση και λειτουργία του Δ.Σ." και του άρθρου 96 Τόπος συνεδρίασης ,απαρτία και λήψη αποφάσεων του Δ.Σ." του Ν.3463/06 (ΚΔΚ) όπως τροποποιήθηκαν και ισχύουν για συζήτηση και λήψη απόφασης στο παρακάτω θέμα της ημερήσιας διάταξης:**

**Πριν από την έναρξη της τακτικής συνεδρίασης ο Πρόεδρος του Συμβουλίου διαπίστωσε (με τηλεφωνική επικοινωνία ή email ) την νόμιμη απαρτία των Μελών του Συμβουλίου δεδομένου ότι σε σύνολο έντεκα (11) μελών του Συμβουλίου, βρέθηκαν παρόντα οι εννέα ( 9 ) εξής παρακάτω :**

**ΠΑΡΟΝΤΕΣ : ΑΠΟΝΤΕΣ:**

**1. ΜΠΑΜΠΑΝΙΚΑΣ ΔΗΜΗΤΡΙΟΣ 1. ΚΑΣΑΠΑΚΗΣ ΜΙΧΑΗΛ**

**2. ΠΟΛΙΤΑΚΗ ΦΡΟΣΩ 2.ΜΠΑΛΤΑΣ ΚΩΝ/ΝΟΣ**

**3. ΒΟΥΤΣΑΣ ΚΑΡΑΤΖΑΣ**

**4. ΚΑΡΙΠΙΔΗΣ ΙΩΑΝΝΗΣ**

**5. ΧΑΜΟΠΟΥΛΟΥ ΦΡΟΣΩ**

**6. ΙΣΣΑΡΗΣ ΓΡΗΓΟΡΙΟΣ**

**7. ΣΤΑΙΚΟΓΛΟΥ ΣΤΑΜΑΤΙΑ**

**8. ΠΑΓΚΑΛΟΣ ΜΑΡΙΟΣ**

**9. ΔΗΜΗΤΡΑΚΟΠΟΥΛΟΥ ΑΝ.**

**Τα πρακτικά τηρήθηκαν απο την κα Γεροντογιαννη Ιωάννα ,Υπάλληλο του Δήμου στη Δημοτική Κοινότητα Αγίου Στεφάνου του Δήμου Διονύσου .**

**Αριθμός Απόφασης: 15η/2020**

**Θέμα 1ο H. Δ. :**

 **«Συζήτηση και λήψη απόφασης για την μεταφορά της Λαϊκής Αγοράς από την οδό Ηρώων Πολυτεχνείου στον Άγιο Στέφανο , σε "κατάλληλο" χώρο που θα εξευρεθεί από τις υπηρεσίες του Δήμου, στο Δήμο Διονύσου »**

**Ο Πρόεδρος της Κοινότητας Αγ. Στεφάνου κ. Μπαμπανίκας ύστερα από τη διαπίστωση της νόμιμης απαρτίας κήρυξε την έναρξη της και ενημερώνει τους Συμβούλους για το 1ο θέμα της Η. Δ. ότι σύμφωνα :**

 **Α) Με τις διατάξεις του N. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» το οποίο αντικαθίσταται από το άρθρο 84 του Ν 4555/2018 του <<ΚΛΕΙΣΘΕΝΗ>> και ορίζει ότι :**

**Άρθρο 84, παρ 1*:* Το Συμβούλιο της Κοινότητας άνω των τριακοσίων (300) κατοίκων ασκεί τις ακόλουθες αρμοδιότητες ,εντός των ορίων της Κοινότητας :**

 **περ. ιβ) : ... προτείνει ως προς την Κοινότητα τους χώρους λειτουργίας των λαϊκών αγορών ... .**

**Άρθρο 84, παρ 2*: Το Συμβούλιο της Δημοτικής Κοινότητας εκφράζει γνώμες και διατυπώνει προτάσεις είτε με δική του πρωτοβουλία είτε κατόπιν παραπομπής, από τα αρμόδια όργανα του δήμου, σχετικά με διάφορα θέματα :***

**περ. ζ) : την προστασία της δημόσιας υγεάιας και την προστασία των κατοίκων από την ηχορύπανση .**

**Ο Πρόεδρος του Συμβουλίου της Κοινότητας Αγ. Στεφάνου μετά τα παραπάνω εισηγείται στους Συμβούλους το 1ο θέμα της Η.Δ. τονίζοντας ότι θεωρεί αναγκαία την μεταφορά της Λαϊκής Αγοράς από τον χώρο που λειτουργεί εδώ και 30 χρόνια περίπου στην οδό Ηρώων Πολυτεχνείου στον Άγιο Στέφανο , σε "κατάλληλο" χώρο που θα εξευρεθεί από τις υπηρεσίες του Δήμου, στο Δήμο Διονύσου . Με μοναδικό σκοπό να σταματήσει να δημιουργεί προβλήματα στην Πόλη μας και τους κατοίκους της επιβαρύνοντας την ποιότητα ζωής τους αφού υποφέρουν από την λειτουργία της λόγω επιβάρυνσης της καθαριότητας και της ηχορύπανσης στην συγκεκριμένη οδό Ηρώων Πολυτεχνείου .**

**Και ζητάει στους Τοπικούς Συμβούλους μετά από συζήτηση να καταθέσουν τις θέσεις - απόψεις οι οποίοι δηλώνουν τα εξής :**

 **Οι παρακάτω Σύμβουλοι απέστειλαν τις θέσεις τους ηλεκτρονικά με email**

**- η Σύμβουλος κα Πολιτάκη εκφράζει την αρνητική της ψήφο γιατί δεν γνωρίζει το σημείο που θα μετακινηθεί η Λαϊκή.Καθώς επιθμεί να παραμείνει η θέση της Λαϊκής ΕΝΤΌΣ της Δημοτικής Κοινότητας .**

**- η Σύμβουλος κα Χαμοπούλου ψηφίζει όχι προς την προταση-εισηγηση του Προέδρου εφόσον δεν έχει βρεθεί ο κατάλληλος χώρος για την μεταφορά της .**

 **- η Σύμβουλος κα Σταϊκόγλου η οποία εκφράζει την σύμφωνη γνώμη τηςμε την εισήγηση του Προέδρου επισημαίνοντας ότι ο χώρος που θα αναζητηθεί για την μεταφορά της Λαϊκής Αγοράς να είναι οπωσδήποτε ΕΝΤΟΣ της Δημοτικής Κοινότητας .**

**- ο Σύμβουλος κ. Πάγκαλος ο οποίος δηλώνει Ναι στην μετακίνηση της Λαϊκής από την Ηρώων Πολυτεχνείου με την προϋπόθεση να μην απομακρυνθεί σε καμιά περίπτωση και για κανένα λόγο από την Δημοτική Ενότητα Αγ. Στεφάνου.Προτείνοντας για να εξεταστούν οι παρακάτω τοποθεσίες για πιθανή μετακίνηση της Λαϊκής Αγοράς όπως :**

**1) Στο χώρο του ΑΜΑΞΟΣΤΑΣΙΟΥ (εφόσον μετακινηθεί από εκεί που βρίσκεται )**

**2) Οδό Πιπεροπούλου (μετά την ανηφόρα εννοείται)**

**3) Οδό Κοιμήσεως Θεοτόκου ,μετά την Λ. Τραπεζούντος ( λόγο ότι είναι σαφώς λιγότερες εκεί και σίγουρα όχι καταστήματα λιανικής ) και τέλος**

**4) Εναλλάξ ανά εβδομάδα (Παρασκευή) στην Ηρώων Πολυτεχνείου και στην Κοιμήσεως Θεοτόκου ( μέχρι να βρεθεί καταλληλότερος χώρος),ενώ έτσι**

**ταυτόχρονα να αποσυμφορηθούν και οι επαγγελματίες της οδού Ηρώων Πολυτεχνείου .**

**- ο Σύμβουλος κ. Βουτσάς ψηφίζει ΑΡΝΗΤΙΚΑ αφού δεν μπορεί να ψηφίσει να φύγει η Λαϊκή απο την οδό Ηρώων Πολυτεχνείου χωρίς να έχουν προτείνει με κάποια μελέτη οι αρμόδιες υπηρεσίες του Δήμου που θα πρέπει να πάει .**

 **Στην συνέχεια οι παρακάτω Σύμβουλοι μετά από τηλεφωνική επικοινωνία που είχαμε κατά την ώρα της Τακτικής συνεδρίασης εξέφρασαν τις θέσεις τους δηλώνοντας τα εξής :**

**- η Σύμβουλος κα Δημητρακοπούλου εκφράζει την σύμφωνη γνώμη της με την εισήγηση του Προέδρου με την προϋπόθεση να βρεθεί κατάλληλος χώρος ώστε να μην επιβαρύνει την κυκλοφορία της περιοχής και να είναι εύκολα προσβάσιμος .**

**- ο Σύμβουλος κ. Καριπίδης εκφράζει την σύμφωνη γνώμη του με την εισήγηση του Προέδρου .**

**- ο Σύμβουλος κ. Ίσσαρης ψηφίζει ΛΕΥΚΟ γιατί πιστεύει ότι αυτά τα θέματα θέλουν συζήτηση και θεωρεί ότι οι υπηρεσίες δεν μπορούν να προτείνουν.**

**Ο Πρόεδρος του Συμβουλίου της Κοινότητας Αγ. Στεφάνου μετά τις θέσεις- απόψεις των μελών του Συμβούλιου της Κοινότητας Αγίου Στεφάνου προβαίνει στην ψήφιση του εν λόγω θέματος και**

 **ΑΠΟΦΑΣΙΖΟΥΝ ΜΕ ΠΛΕΙΟΨΗΦΙΑ**

 **Με ψήφους 5 Υπέρ , 3 Όχι και 1 Λευκό**

**Την έγκριση της απόφασης για την μεταφορά της Λαϊκής Αγοράς από την οδό Ηρώων Πολυτεχνείου στον Άγιο Στέφανο σε "κατάλληλο" χώρο που θα εξευρεθεί από τις υπηρεσίες του Δήμου, με την προϋπόθεση να μην απομακρυνθεί σε καμιά περίπτωση και για κανένα λόγο από τα όρια της Δημοτικής Κοινότητας Αγ. Στεφάνου του Δήμου Διονύσου »**

 **Επίσης η απόφαση θα αποσταλλεί στην Επιτροπή Ποιότητας Ζωής για περαιτέρω ενέργειες με σχετική εισήγηση της στο Δημοτικό Συμβούλιο του Δήμου Διονύσου .**

 **Ο ΠΡΟΕΔΡΟΣ ΣΥΜΒΟΥΛΙΟΥ**

 **ΤΗΣ ΚΟΙΝ. ΑΓ. ΣΤΕΦΑΝΟΥ**

 **ΤΑ ΜΕΛΗ :**

**ΠΟΛΙΤΑΚΗ ΦΡΟΣΩ ΜΠΑΜΠΑΝΙΚΑΣ ΔΗΜΗΤΡΙΟΣ**

**ΧΑΜΟΠΟΥΛΟΥ ΦΡΟΣΩ**

**ΚΑΡΙΠΙΔΗΣ ΙΩΑΝΝΗΣ**

**ΙΣΣΑΡΗΣ ΓΡΗΓΟΡΙΟΣ**

**ΣΤΑΙΚΟΓΛΟΥ ΣΤΑΜΑΤΙΑ ΠΑΓΚΑΛΟΣ ΜΑΡΙΟΣ**

**ΔΗΜΗΤΡΑΚΟΠΟΥΛΟΥ ΑΝΝΕΤΑ**

**ΒΟΥΤΣΑΣ ΚΑΡΑΤΖΑΣ**